趙炳然

趙炳然，字子晦，號劍門，四川保寧府劔州人，明朝政治人物。

生平 
嘉靖十年（1535年），登乙未科進士，嘉靖十四年（1539年）除新喻縣知縣，選監察御史。與給事中李文進覈查宣府、大同、山西等地兵餉，彈劾前後督撫樊繼祖、史道，監司楊銳，指揮馮世彪等一百七十七人侵冒罪。歷任按察雲南、浙江。升大理寺丞，晋大理寺少卿。改都察院右僉都御史，巡撫湖廣。進左副都御史，協理院事。

浙江、福建總督胡宗憲下獄，明世宗下詔罷總督職。大學士徐階以浙江寇剛平定，請設巡撫綏輯，遂進升趙炳然為兵部右侍郎兼右僉都御史前往，在任期間減免百姓稅費。福建巡撫游震得請浙兵剿平倭寇，世宗下詔發義烏精兵一萬，命副總兵戚繼光率領前往，仍諭趙炳然協剿。同年，戚繼光平亂，餘寇流入浙江。官軍迎戰於連嶼、陡橋、石坪，斬首百餘級。新倭復犯石坪，將士乘勝殲掉。趙炳然以援剿功，再賜金幣，進右都御史兼兵部右侍郎。

給事中辛自修彈劾罷免戎政都御史李鐩，請擇素知兵者取代。於是召趙炳然為兵部尚書，協理戎政。踰年，詔兼右都御史，總督宣、大、山西軍務。新平、平遠、保平三堡密邇宣府，舊屬大同。天城相去六十里，孤懸塞外，隔崇山，寇騎時常出沒。趙炳然奏添設參將，別設一營，得到批准。以總兵官馬芳等卻敵功，召還部，代楊博為尚書。考滿，加太子少保。隆慶初，以病乞休。卒贈太子太保，諡恭襄。

家族
曾祖趙佐，祖趙思濟，父趙松，母鄭氏。

延伸阅读

参考文献

相關條目
明朝七卿年表

B
劍州人
明朝新喻縣知縣
明朝監察御史
明朝大理寺丞
明朝大理寺少卿
明朝湖廣巡撫
明朝浙江巡撫
明朝都御史
明朝宣大總督
明朝太子少保
明朝追赠太子太保
明朝兵部尚書
諡恭襄